Halla Signý Kristjánsdóttir, alþingismaður, viðurkennir að niðurstaða póstkosningar Framsóknarflokksins í Norðurlandskjördæmi vestra hafi verið vonbrigði. Hún ætlar samt sem áður að þiggja þriðja sæti listans.
Talningu atkvæða í póstkosningu Framsóknarflokksins í Norðurlandskjördæmi vestra lauk á föstudagskvöld. Stefán Vagn Stefánsson, yfirlögregluþjónn á Sauðárkróki, hlaut flest atkvæði og leiðir því listann. Halla Signý Kristjánsdóttir, alþingismaður, hafnaði í þriðja sæti. Ég sóttist eftir fyrsta til öðru sætinu þannig að auðvitað verður maður fyrir vonbrigðum þegar maður nær ekki þeim árangri sem ætlað er. En ég fékk örugga kosningu í þriðja sætið. -Þú segir að þetta hafi verið ákveðin vonbrigði, af því að þú sækist eftir fyrsta eða öðru, stóð einhvern tímann til að jafnvel taka ekki þetta sæti?- Já já það hljóta allir að hugsa sig tvisvar um þegar þeir fá svona niðurstöðu en ég hef fengið mikla hvatningu um að halda áfram.